**Főépítész véleménye**

**TAK értékvédelmi pályázatokkal kapcsolatban**

**Bátaszék, Budai utca 2., 962 hrsz. - H1** *(Tercia étterem)*

* A homlokzat-, és lábazatvakolat simított kivitelben készülhet.
* A homlokzat színezését a fehér, okkersárga, homok sárga, drapp vagy világosbarna árnyalatai közül kell megválasztani.
* A homlokzaton lévő reklámfeliratok (Coca Cola, Staropramen, Szász Café, MDC) uralják a homlokzatot, jelen formájukban nem helyezhetők vissza.
* A reklámhordozó elhelyezése településképi bejelentés köteles építési tevékenység.
* **Építészetileg támogatható a kérelem**.

**Bátaszék, Flórián utca 5., 245 hrsz. - H1***(lakóépület)*

* Az eredeti ablakok kapcsolt geréb-tokos, az ajtók pedig pallótokos kialakításúak.
* Az új nyílászárók fa szerkezetűek lehetnek, az eredetivel azonos osztásrendszerrel. A profilozás tekintetében az eredeti keresztmetszeti méreteket (de legfeljebb Euro 68 profilt) lehet alkalmazni a külső szárny esetében. A díszlécek keresztmetszeti mérete nem növelhető.
* A nyílászárókat az eredetivel megegyező külső síkon kell elhelyezni.
* A redőny vagy redőnypalást cseréje esetén, az eredeti rejtett redőnyszekrény helyén kell elhelyezni az új redőnyt.
* A nyílászárócsere településképi bejelentés köteles építési tevékenység.
* **Építészetileg támogatható a kérelem.**

**Bátaszék, Szentháromság tér 2. 769 hrsz. - H1***(lakóépület)*

* A homlokzatvakolat javításait simított kivitelben kell készíteni.
* A homlokzat színezését a fehér, okkersárga, homok sárga, drapp vagy világosbarna árnyalatai közül lehet megválasztani, de törekedni kell az eredetivel azonos árnyalatok megtartására.
* A költségvetésben szerepel az ablakok külső ("utcai") oldalának mázolása. Műanyag nyílászárót valóban mázolni kívánják? Amennyiben nem, akkor miért került bele a tétel a költségvetésbe?
* Az utcafronti ablakokon elhelyezett utólagos, látszó szekrényes redőny ront az épület megjelenésén. Valamikori cseréje esetén egyeztetendő a kialakítása.
* **Építészetileg támogatható a kérelem.**